Insula del Passion

Insula del Passion (francese: La Passion–Clipperton, espaniol: Isla de la Pasión, anglese: Clipperton Island) es un atollo corallin dishabitate de 6 km² in le Oceano Pacific Oriental, al largo del costas de America Central. Illo es un territorio de ultramar de Francia, sub dominio directe del Ministro de Ultramar de Francia.

Le proprietate del insula ha essite disputate in un arbitration international con le Statos Unite Mexican, in quem le rege de Italia, le arbitro seligite per le duo partes, fideva finalmente le territorio a Francia. Le Caso del Insula del Passion creava un importante precedente de lege international pro le disputationes territorial.